APSTIPRINĀTS

Biedrības “Rēzeknes rajona partnerība”

Iepirkuma komisijas

2022. gada 07. janvāra sēdē

Protokols Nr. 1

**IEPIRKUMA**

***“Pētījums par*** ***“Rēzeknes rajona partnerība” sabiedrības virzītas***

***vietējās attīstības stratēģijas 2014.-2020. gadam” ieviešanu un priekšlikumu***

***sagatavošana 2023. – 2027. gada stratēģijas izstrādei”***

**NOLIKUMS**

**Iepirkuma identifikācijas Nr. RRKP2022/01**

Rēzeknē, 2022

**1. Vispārīgā informācija**

**1.1. Iepirkuma identifikācijas numurs –** RRKP2022/01

**1.2. Informācija par Pasūtītāju:**

|  |  |
| --- | --- |
| Pasūtītāja nosaukums: | Biedrība “Rēzeknes rajona partnerība” |
| Juridiskā adrese: | Atbrīvošanas aleja 95A, Rēzekne |
| Biroja adrese: | Atbrīvošanas aleja 90, Rēzekne |
| Reģistrācijas numurs: | 40008122543 |
| E-pasts: | info@rezeknepartneriba.lv |
| Kontaktpersona: | Izpilddirektore Ineta Elksne, tālr.: 26363497 |

1.3. Iepirkums tiek veikts saskaņā ar Ministru kabineta 2017.gada 28.februāra noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”.

**2. Informācija par iepirkuma priekšmetu**

2.1. Iepirkuma priekšmeta nosaukums – “Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei” (Latvijas Lauku attīstības programmas 2014.-2020.gadam apakšpasākuma „Vietējās rīcības grupas darbības nodrošināšana un teritorijas aktivizēšana” aktivitātes ietvaros (projekts Nr. 16-00-A019.400-000011)).

2.2. CPV klasifikatora kods – 79315000-5 (Sociālo pētījumu pakalpojumi).

2.3. Pakalpojumu īstenošanas vieta – biedrības Rēzeknes rajona partnerība darbības teritorija.

2.4. Paredzamā līgumcena – 8000,00 EUR (*astoņi tūkstoši euro un 00 centi*) bez PVN

2.5. Līguma izpildes termiņš – **2022.gada 25. aprīlis.**

2.6. Iepirkuma priekšmets nav sadalīts daļās. Pretendents drīkst iesniegt tikai 1 (vienu) piedāvājuma variantu par visu iepirkuma priekšmeta apjomu.

**3. Iepirkuma izziņošana, nolikuma pieejamība un saņemšanas iespējas**

3.1. Iepirkuma procedūru izziņo, publicējot paziņojumu par līgumu Iepirkuma uzraudzības biroja publikāciju vadības sistēmā. Iepirkuma procedūras nolikuma (turpmāk – Nolikums) elektroniskā versija un Tehniskā specifikācija ir ievietots lejupielādēšanai mājaslapā internetā: www.rezeknespartneriba.lv sadaļā “Iepirkumi”.

3.2. Ar Nolikumu un tā pielikumiem, sākot ar iepirkuma izsludināšanas brīdi, Pretendents var iepazīties līdz 2022.gada 21.janvārim plkst.11:00 un to saņemt uz vietas biedrības “Rēzeknes rajona kopienu partnerība” birojā (adrese – Atbrīvošanās alejā 90, Rēzeknē, LV-4601) darba dienās no plkst.08:00 līdz 16:30, iepriekš piesakoties pa tālr.: 26363497, un Pasūtītāja mājaslapā www.rezeknespartneriba.lv sadaļā “Iepirkumi”.

**4. Piedāvājuma iesniegšanas un atvēršanas kārtība**

4.1. Piedāvājumu var iesniegt līdz 2022.gada 21.janvārim plkst.16:30.

4.1.1.iesniegt personīgi vai ar kurjera starpniecību biedrības “Rēzeknes rajona kopienu partnerība” birojā (adrese: Atbrīvošanas aleja 90, Rēzekne, LV-4601);

4.1.2.nosūtot pa pastu ierakstītā sūtījumā uz Nolikuma 4.1.1.punktā norādīto adresi. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz norādītajam laikam norādītajā vietā;

4.1.3.nosūtīt elektroniski uz e-pastu: [info@rezeknespartneriba.lv](mailto:info@rezeknespartneriba.lv). Pretendents to paraksta ar drošu elektronisko parakstu un laika zīmogu, Elektronisko dokumentu likumā noteiktajā kārtībā.

4.2. Piedāvājumi, kuri nav iesniegti Nolikumā noteiktajā kārtībā vai iesniegti pēc Nolikuma 4.1.punktā norādītā piedāvājumu iesniegšanas termiņa beigām, netiek pieņemti.

4.3. Piedāvājumi tiks atvērti pēc piedāvājuma iesniegšanas termiņa beigām 2022.gada 21.janvārī plkst.16:30 biedrības “Rēzeknes rajona kopienu partnerība” birojā (adrese: Atbrīvošanas aleja 90, Rēzekne, LV-4601).

4.4. Atklāta piedāvājumu atvēršanas sanāksme nav paredzēta.

**5. Informācijas apmaiņa**

5.1. Saziņa starp pasūtītāju un ieinteresētajiem piegādātājiem iepirkuma ietvaros notiek valsts valodā, rakstiski, pa pastu vai elektroniski (izmantojot e-pastu). Pa e-pastu sūtītā informācija uzskatāma par saņemtu, ja pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam vienas darba dienas laikā.

5.2. Mutvārdos sniegtā informācija iepirkuma procedūras ietvaros nav saistoša.

5.3. Ja piegādātājs ir laicīgi pieprasījis papildus informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.

5.4. Papildu informāciju Pasūtītājs nosūta Pretendentam, kas uzdevis jautājumu, un vienlaikus ievieto šo informāciju mājas lapā, pie attiecīgās iepirkuma procedūras.

5.5. Pretendenta pienākums ir patstāvīgi sekot Pasūtītāja mājaslapā publicētajai informācijai par šo iepirkumu un iekļaut to savā piedāvājumā.

**6. Piedāvājuma sastāvs un noformējums**

6.1. Iesniedzot Piedāvājumu papīra formā:

6.1.1. lapas jāsanumurē un jācaurauklo;

6.1.2. Piedāvājums jāievieto aploksnē, kas jāaizlīmē.

Uz piedāvājuma aploksnes jābūt norādei:

|  |
| --- |
| Biedrībai “Rēzeknes rajona kopienu partnerība”  Atbrīvošanas aleja 90, Rēzekne, LV-4601  Piedāvājums iepirkumam Nr. RRKP2022/01 ***“Pētījums par “Rēzeknes rajona partnerība” sabiedrības virzītas***  ***vietējās attīstības stratēģijas 2014.-2020. gadam” ieviešanu un priekšlikumu***  ***sagatavošana 2023. – 2027. gada stratēģijas izstrādei”***  *Neatvērt līdz 2022.gada 21.janvārim plkst. 16:30.* |

Aploksnes otrā pusē jānorāda informācija par pretendentu (Uzņēmuma nosaukums, adrese, tālr. numurs, e-pasta adrese).

6.2. Piedāvājums jāsagatavo latviešu valodā, datorrakstā, tam ir jābūt skaidri salasāmam, bez labojumiem un dzēsumiem.

6.3. Pretendentam jāiesniedz viens piedāvājuma oriģināleksemplārs.

6.4. Piedāvājuma titullapā (brīvā formā) jānorāda Pretendenta nosaukums (vārds, uzvārds), reģistrācijas numurs vai personas kods (ja Pretendents ir fiziskā persona), adrese un kontaktinformācija. Piedāvājumā aiz titullapas jāievieto satura rādītājs.

6.5. Piedāvājuma dokumentu lapām jābūt numurētām.

6.6. Pēc piedāvājumu iesniegšanas termiņa beigām Pretendents nevar grozīt savu piedāvājumu.

6.7. Pieteikuma veidlapa jāparaksta Pretendenta pārstāvim ar paraksta tiesībām, vai tā pilnvarotai personai. Ja Pretendents ir personu grupa, pieteikuma veidlapa jāparaksta katras personas, kas iekļauta grupā, pārstāvim ar paraksta tiesībām, vai to pilnvarotai personai.

**7.Nosacījumi dalībai iepirkumā**

7.1. Pasūtītājs izslēdz Pretendentu no dalības iepirkumā jebkurā no šādiem gadījumiem:

7.1.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

7.1.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

7.2. Nolikuma 7.1.punkta 7.1.1. un 7.1.2. apakšpunktos minēto apstākļu esamību Pasūtītājs pārbauda tikai attiecībā uz Pretendentu, kuram būtu piešķiramas līguma slēgšanas tiesības atbilstoši Nolikumā noteiktajām prasībām un kritērijiem.

**8. Pretendentu atlases un kvalifikācijas prasības**

* 1. **Prasības un iesniedzamie dokumenti, lai novērtētu Pretendenta atbilstību:**

|  |  |
| --- | --- |
| * + 1. **Prasības attiecībā uz pretendenta iespējām veikt profesionālo darbību:** | |
| **Prasība:** | **Iesniedzamais dokuments:** |
| 8.1.1.1.Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi piedāvā veikt konkrētā līguma izpildi (ņemot vērā iepirkuma daļu), atbilstoši iepirkuma priekšmetam, un ir iesniegusi piedāvājumu atbilstoši šī nolikuma prasībām. | a) Pretendenta pieteikums dalībai atklātā konkursā (nolikuma 1.pielikums) un informācija par pretendentu un iesaistītajām personām (nolikuma 4.pielikums). |
| 8.1.1.2.Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamos pakalpojumus. Ja pretendents ir fiziskā persona, tad tam jābūt reģistrētam kā saimnieciskās darbības veicējiem vai komersantam. | a) Pasūtītājs patstāvīgi pārbaudīs konkrētās prasības izpildi attiecībā uz Latvijas Republikā Uzņēmumu reģistrā reģistrēto pretendentu, iegūstot informāciju publiskajā datu bāzē [www.ur.gov.lv](http://www.ur.gov.lv) vai Valsts ieņēmumu dienesta Nodokļu maksātāju reģistrā (ja pretendents ir fiziska persona). Atsevišķi dokumenti skenētā formātā Latvijas Republikas uzņēmumu reģistrā reģistrētiem pretendentiem nav jāiesniedz.  b) Ārvalstī reģistrētam pretendentam, kas nav reģistrēts Latvijas Republikas Uzņēmumu reģistrā, jāpievieno attiecīgajā ārvalstī reģistrācijas/licencēšanas/ sertificēšanas faktus apliecinoši dokumenti, ja attiecīgās valsts, kurā reģistrēts pretendents, normatīvie akti tādu pieprasa. |
| * + 1. **Prasības attiecībā uz pretendenta** **saimniecisko un finansiālo stāvokli:** | |
| **Prasība:** | **Iesniedzamais dokuments:** |
| 8.1.2.1. Pretendenta gada vidējais finanšu apgrozījums, ņemot vērā iepriekšējos trīs noslēgtos pārskata gadus, ir vismaz *8000,00* *euro apmērā katrā gadā;*  Prasība attiecas arī uz tiem pretendentiem, kuru darbības laiks ir mazāks par trīs gadiem.  **NB!** Ja pretendenta faktiskais darbības periods ir mazāks par 3 (trīs) gadiem, vidējais finanšu apgrozījums tiks aprēķināts kopējo apgrozījumu par faktisko darbības periodu izdalot ar darbības gadiem. | Pretendenta rakstveida apliecinājums par tā gada vidējo finanšu apgrozījumu par  1) iepriekšējiem 3 (trīs) noslēgtiem pārskata gadiem vai  2) faktisko darbības periodu, ja pretendenta darbības laiks ir mazāks par 3 (trīs) gadiem.  Apliecinājumā jābūt uzrādītam katra norādītā gada finanšu apgrozījumam. |
|  |  |
| * + 1. **Prasības attiecībā uz pretendenta tehniskajām un profesionālajām spējām:** | |
| **Prasība:** | **Iesniedzamais dokuments:** |
| 8.1.3.1. Pretendentam iepriekšējo 3 (*trīs*) gadu laikā, skaitot līdz piedāvājuma iesniegšanas dienai, ir pieredze līgumu izpildē, kas atbilst zemāk noradītajām prasībām (*slīprakstā*).  **NB!** Ar iepriekšējiem trijiem gadiem, skaitot līdz piedāvājuma iesniegšanas dienai, ir saprotams sekojošs termiņš – 2019., 2020., 2021. gadi un 2022.gada posms līdz piedāvājuma iesniegšanas dienai. | Informācija par iepriekšējo 3 (*trīs*) gadu laikā būtiskākajiem veiktajiem pētījumiem saskaņā ar pieredzes apliecinājuma veidlapu (nolikuma 4.pielikums), ievērojot veidlapā sniegtos noteikumus pielikumu pievienošanai. |
| *Par atbilstošu prasībām tiks atzīta sekojoša pieredze:*  *Izpildīti vismaz 2 (divi) līgumi, kuru ietvaros tika veikti līdzvērtīgi pētījumi (līdzīga apjoma un satura ziņā – uzņēmējdarbības un ekonomiskā attīstība, pētniecība un attīstība, inovācijas).* | |

**9. Pretendentam jāiesniedz šādi atlases un kvalifikāciju apliecinoši dokumenti**

9.1. Pretendenta parakstīts pieteikums par piedalīšanos iepirkumā (Nolikuma pielikums Nr.1).

9.2. Pretendenta pieredzes apliecinājuma veidlapa (Nolikuma pielikums Nr.4).

9.3. Ja Pretendentu iesniegtajā piedāvājumā pārstāv pilnvarota persona, pretendenta pārstāvja pilnvara, personu apvienībai - sabiedrības vai sadarbības līguma apliecināta kopija, kurā ir norādīts Pretendenta pārstāvja vārds, uzvārds, ieņemamais amats.

9.4. Pretendenta finanšu piedāvājuma forma (Nolikuma pielikums Nr.3).

9.5. Pretendenta tehniskais piedāvājums (Nolikuma pielikums Nr.5).

**10. Piedāvājuma izvērtēšanas kritēriji un piedāvājumu vērtēšanas kārtība**

**10.1. Piedāvājuma izvērtēšanas kritērijs:**

10.1.1. Pasūtītājs piešķirs līguma slēgšanas tiesības saimnieciski visizdevīgākajam piedāvājumam, kurš tiks noteikts, ņemot vērā **tikai cenu** (piedāvājums ar viszemāko cenu).

**10.2. Piedāvājumu vērtēšanas kārtība:**

10.2.1. Tehnisko un finanšu piedāvājumu vērtēšana.

10.2.2. Kvalifikācijas atbilstības pārbaude.

**10.3. Tehniskais piedāvājums:**

10.3.1. Tehnisko piedāvājumu veido pretendenta apliecinājums, kas iesniegts atbilstoši iepirkuma nolikuma 5.pielikumā noteiktajai formai.

**10.4. Tehniskā piedāvājuma vērtēšana:**

10.4.1. Iepirkumu komisija veic pretendentu tehnisko piedāvājumu vērtēšanu.

10.4.2. Pretendenta piedāvājums tiek noraidīts, ja:

10.4.2.1. tehniskais piedāvājums nav iesniegts;

10.4.2.2. pretendents nav izpildījis minimālās noteiktās prasības, kas norādītas nolikuma 10.3.punktā;

10.4.2.3. piedāvājumu vērtēšanas laikā pretendents groza sākotnējo tehnisko piedāvājumu;

10.4.2.4. tehniskajā piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.

**10.5. Finanšu piedāvājums:**

10.5.1. Finanšu piedāvājumu jāiesniedz saskaņā ar finanšu piedāvājuma veidlapu (nolikuma 3.pielikums).

10.5.2. Piedāvājuma cenu finanšu piedāvājumā jāizsaka euro bez pievienotās vērtības nodokļa (PVN).

10.5.3. Piedāvājuma cenā jāietver visi izdevumi un paredzamās izmaksas, kas ir saistītas ar iepirkuma līguma izpildi, kā arī maksājumi, nodevas un nodokļi, izņemot PVN.

**10.6. Finanšu piedāvājuma vērtēšana:**

10.6.1. Pasūtītājs veiks pretendentu finanšu piedāvājumu vērtēšanu ar nolūku noskaidrot pretendentu, kuram būtu piešķiramas līguma slēgšanas tiesības. Vērtējot piedāvājumus, tiks salīdzinātas piedāvātās cenas.

10.6.2. Pretendenta piedāvājums tiks noraidīts, ja:

10.6.2.1. finanšu piedāvājums nav iesniegts;

10.6.2.2. finanšu piedāvājumu vērtēšanas laikā pretendents groza sākotnējo finanšu piedāvājumu;

10.6.2.3. finanšu piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.

10.6.3. Gadījumā, ja pretendenta piedāvātā līgumcena pārsniegs paredzamās līgumcenas apmēru, pasūtītājs būs tiesīgs noraidīt piedāvājumu.

10.6.4. Ja pasūtītājam piedāvājums šķitīs nepamatoti lēts, tas rīkosies Publisko iepirkumu likuma 53.pantā noteiktajā kārtībā.

**10.7. Pretendentu kvalifikācijas atbilstības pārbaude:**

10.7.1. Pasūtītājs veiks kvalifikācijas atbilstības pārbaudi, vērtējot piedāvājumā ietverto vai pretendenta iesniegto informāciju un/ vai pārbaudot informāciju publiski pieejamos reģistros tam pretendentam, kuram pirmsšķietami būtu piešķiramas iepirkuma līguma slēgšanas tiesības.

10.7.2. Pretendenta piedāvājums tiek noraidīts, ja:

10.7.2.1. pretendents neatbilst nolikumā noteiktajām kvalifikācijas prasībām;

10.7.2.2. kvalifikācijas atbilstības pārbaudes laikā pretendents groza sākotnējo piedāvājumu;

10.7.2.3. pretendenta piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.

10.7.3. Ja pretendenta piedāvājums tiek noraidīts pretendentu kvalifikācijas atbilstības pārbaudē, pasūtītājs pārbaudi veic attiecībā uz nākamo pretendentu, kuram iepirkuma procedūrā pirmsšķietami būtu piešķiramas iepirkuma līguma slēgšanas tiesības.

**11. Lēmuma pieņemšana, paziņošana un līguma slēgšana**

11.1. Pasūtītājs 5 (piecu) darbdienu laikā pēc lēmuma pieņemšanas par iepirkuma procedūras rezultātiem informē visus Pretendentu, kas iesnieguši piedāvājumus, par pieņemto lēmumu attiecībā uz iepirkuma līguma slēgšanu un publicē paziņojumu Iepirkumu uzraudzības biroja tīmekļvietnē. Izvērtēšanas rezultāti Pretendentiem tiks izsūtīti uz piedāvājumos norādītajām elektroniskajām pasta adresēm, kā arī informācija ievietota biedrības mājaslapā www.rezeknepartneriba.lv sadaļā “Iepirkumi”.

11.2. Iepirkuma līgumu slēdz uz Pretendenta piedāvājuma pamata, kuram piešķirtas līguma slēgšanas tiesības, atbilstoši Nolikuma 2. pielikumam “Tehniskā specifikācija”.

11.3. Ja izraudzītais Pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt līgumu ar nākamo Pretendentu, kura piedāvājums ir atbilstošs, vai pārtraukt līguma piešķiršanu procedūru, neizvēloties nevienu piedāvājumu.

11.4. Iepirkuma līguma izpilde tiek finansēta Latvijas Lauku attīstības programmas 2014.- 2020.gadam apakšpasākuma „Vietējās rīcības grupas darbības nodrošināšana un teritorijas aktivizēšana” ietvaros (projekts Nr. 16-00-A019.400-000011).

**12. Komisijas tiesības un pienākumi**

12.1. Komisijas tiesības:

12.1.1. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti Komisijai, rakstiski pieprasīt, precizēt iesniegto informāciju no Pretendentiem, kas piedalās iepirkumā.

12.1.2. pārbaudīt visu Pretendentu sniegto ziņu patiesumu, tajā skaitā kontaktējoties arī ar Pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai.

12.1.3. pieaicināt Komisijas darbā speciālistus vai ekspertus ar padomdevēja tiesībām;

12.1.4. pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, nepietiekošs finansējums virs noteiktās līgumcenas.

12.1.5. veikt citas darbības saskaņā ar Publisko iepirkumu likumu, šo Nolikumu un citiem normatīvajiem aktiem.

12.2. Komisijas pienākumi:

12.2.1. izskatīt Pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā.

12.2.2. pieņemt lēmumu un piecu darbdienu laikā informēt visus Pretendentus par iepirkumā izraudzīto Pretendentu vai Pretendentiem, kā arī publicēt paziņojumu Iepirkuma uzraudzības biroja tīmekļvietnē un citos pieejamos elektroniskajos līdzekļos: biedrības mājaslapā www.rezeknepartneriba.lv sadaļā “Iepirkumi”.

12.2.3. veikt citas darbības saskaņā ar Ministru kabineta noteikumu Nr.104 nosacījumiem, šo Nolikumu un citiem normatīvajiem aktiem.

**13. Pretendenta tiesības un pienākumi**

13.1. Pretendenta tiesības:

13.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu.

13.1.2. veikt citas darbības saskaņā ar Publisko iepirkumu likumu, citiem normatīvajiem aktiem un šo Nolikumu.

13.2. Pretendenta pienākumi:

13.2.1. rakstveidā, Komisijas norādītajā termiņā, sniegt atbildes un paskaidrojumus uz Komisijas uzdotajiem jautājumiem par piedāvājumu.

13.2.2. līdz ar piedāvājuma iesniegšanu apņemas ievērot visus Nolikumā minētos noteikumus.

**14. Pielikumu saraksts**

14.1. Nolikumam ir pievienoti 5 (pieci) pielikumi:

14.1.1. Pretendenta pieteikuma veidlapa;

14.1.2. Tehniskā specifikācija;

14.1.3. Finanšu piedāvājuma veidlapa;

14.1.4. Pieredzes apliecinājuma veidlapa;

14.1.5. Tehniskais piedāvājums.

1.pielikums iepirkuma nolikumam

***“Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei”***

***(iepirkuma identifikācijas Nr. RRKP2022/01)***

**Pretendenta pieteikums par piedalīšanos iepirkumā ar identifikācijas Nr. \_\_\_\_\_\_\_\_\_**

Saskaņā ar Nolikumu es apakšā parakstījies apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*) piekrīt nolikuma noteikumiem, noteikumi ir skaidri un saprotami;
2. piedāvājums ir sagatavots individuāli un nav saskaņots ar konkurentiem;
3. pievienotie dokumenti veido šo piedāvājumu;
4. piedāvājumā norādītā informācija ir patiesa.

Esam informēti, ka piedāvājuma iekļautie personas dati var tikt / tiks izmantoti sekojošiem mērķiem:

pretendentu piedāvājumu vērtēšanai un izvēlei;

iepirkuma līguma noslēgšanai;

informācijas iesniegšanai kontrolējošām institūcijām normatīvajos aktos noteiktajos gadījumos.

Pretendenta nosaukums:

Reģistrācijas Nr.:

Juridiskā adrese:

Faktiskā adrese (ja atšķiras no juridiskās)\*:

Kontaktpersona: *(vārds, uzvārds, tālrunis un/vai e-pasts)*

\*Ja tiks norādīta faktiskā adrese, saziņa notiks izmantojot šo adresi.

Telefona numurs (ja ir):

Fakss (ja ir):

E-pasta adrese (ja ir):

Norāde, vai pretendents piekrīt saziņai pa faksu: Jā/Nē

Norāde, vai pretendents piekrīt saziņai pa e-pastu: Jā/Nē

*Pretendenta vai tā pilnvarotās personas paraksts, tā atšifrējums, datums, zīmogs\**

\*Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu

2.pielikums iepirkuma nolikumam

***“Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei”***

***(iepirkuma identifikācijas Nr. RRKP2022/01)***

**TEHNISKĀ SPECIFIKĀCIJA**

1. **Vispārējā informācija**
   1. Biedrība „Rēzeknes rajona kopienu partnerība” (tālāk tekstā – Partnerība) ir vietējā rīcības grupa (tālāk tekstā – VRG), kas aptver Rēzeknes novada teritoriju, kurā ietilpst 29 administratīvās teritoriju vienības (28 pagasti un Viļānu pilsēta), un kas vieno dažādu sabiedrības interešu pārstāvjus no vietējām pašvaldībām, uzņēmējiem, vietējās attīstības organizācijām un iedzīvotāju grupām. Biedrības mērķis ir ar savu darbību veicināt Rēzeknes novada teritorijās dzīvojošo iedzīvotāju dzīves kvalitātes uzlabošanos, sekmējot ilgtspējīgu lauku attīstību, kas ietver gan ekonomiskās un sociālās aktivitātes pieaugumu, gan teritorijas apkārtējās vides uzlabošanu un esošo resursu ilgtspējīgu izmantošanu.
   2. Partnerība jeb vietējā rīcības grupa (VRG) darbojas, pārstāvot savas teritorijas iedzīvotāju intereses un ieviešot tajā LEADER pieeju. LEADER būtība – uzlabot dzīves kvalitāti cilvēkam laukos, domājot par ekonomiskajiem, sociālajiem uzlabojumiem un vides saglabāšanas iespējām. LEADER pamatprincips ir pieeja no “apakšas uz augšu”, kad iniciatīva nāk no vietējiem iedzīvotājiem, iesaistoties savas teritorijas problēmu identificēšanā un risināšanā, tādēļ LEADER pieeja balstās uz vietējās attīstības stratēģijas izstrādi un ieviešanu, lai identificētu konkrētās teritorijas iedzīvotāju vajadzības un attīstības virzienus.
   3. LEADER pieeja dod iespēju iedzīvotājiem pašiem: noteikt vietējās attīstības prioritātes (nav pretrunā ar vietējiem plānošanas dokumentiem); iesaistīties lēmumu pieņemšanā; piesaistīt publisko finansējumu vietējo jautājumu risināšanai; uzlabot ekonomisko aktivitāti; sakārtot dzīves vidi.
   4. Vietējās rīcības grupas (Partnerības) pienākumi LEADER pieejas īstenošanā ietver šādus uzdevumus:
      1. izstrādāt vietējās attīstības stratēģiju, kas balstītas uz iedzīvotāju vajadzībām;
      2. noteikt vietējās attīstības prioritātes, par kurām ir panākta kopēja vienošanās;
      3. lemt par iesniegto projektu atbilstību vietējās attīstības stratēģijai;
      4. meklēt jaunus risinājumus un pieejas esošajām attīstības problēmām;
      5. veicināt sadarbību starp organizācijām vietējā, valsts un starptautiskā līmenī;
      6. veidot vietējo rīcības grupu (VRG) sadarbības tīklu.
   5. Partnerības darbība 2015.-2020. gada plānošanas periodā balstīta uz "Sabiedrības virzītas attīstības stratēģijā 2015. – 2020. gadam" (tālāk tekstā – stratēģija), kur definēta Rēzeknes rajona kopienu partnerības stratēģiskā vīzija: *„Laimīgas ģimenes pamats ir stabilitāte, ko veido zinoši, prasmīgi un sadarbībai atvērti cilvēki, sekmīgi attīstot plaukstošus daudznozaru uzņēmumus. Dzīves un darba vide ir ekoloģiski tīra, labiekārtota, ar daudzveidīgām sabiedrisko aktivitāšu un sociālo pakalpojumu iespējām”* un stratēģiskie mērķi.
   6. Partnerības stratēģisko mērķu – (M1) Attīstīta daudznozaru uzņēmējdarbība un (M2) Kvalitatīva un labiekārtota dzīves vide – rīcības ietvertas Stratēģijas Rīcības plānā, kuru īstenošana notiek atbilstoši Lauku attīstības programmas 2014.-2020. gadam apakšpasākuma 19.2. „Darbību īstenošana saskaņā ar sabiedrības virzītas vietējās attīstības stratēģiju” ieviešanu reglamentējošiem LR normatīvajiem aktiem, kur tiek izdalītas divas aktivitātes: 19.2.1. Vietējās ekonomikas stiprināšanas iniciatīvas un 19.2.2. Vietas potenciālas attīstības iniciatīvas.
2. **Pētījuma mērķis**

Izvērtēt biedrības „Rēzeknes rajona kopienu partnerība” Stratēģijas rīcības plāna īstenošanas efektivitāti, finansējuma izlietojuma ietekmi uz izvirzītajiem mērķiem vietējās rīcības grupas (turpmāk, VRG) teritorijā, kā arī definēt turpmākos darbības virzienus attīstības stratēģijas sagatavošanai 2023. – 2027. gada plānošanas periodam un izstrādāt rekomendācijas ar akcentu uz inovatīvu risinājumu (piem.,: viedie ciemi, Eiropas zaļais kurss) identificēšanu, to īstenošanas iespējām un riskiem.

1. **Pētījuma uzdevumi**

(Tehniskajā specifikācijā ir ietverts minimālais uzdevumu izpildes apjoms)

* 1. Pretendentam ir jāsagatavo izvērtējuma ziņojums par 2015. – 2020. gada Stratēģijas rīcības plāna pasākumu īstenošanu, pārraudzības un novērtēšanas **pilnveidošanu lauku attīstības veicināšanas jomā**, izvērtējot īstenotos pasākumus kontekstā ar atbilstību mērķa grupas vajadzībām, veiktā ieguldījuma un resursu proporcionalitāti pret sasniegtajiem rezultātiem un faktisko ietekmi (īstermiņa, ilgtermiņa) uz lauku iedzīvotāju dzīves kvalitāti, kā arī jāsniedz Partnerības darbības analīzē balstītas rekomendācijas par **Stratēģijas rīcības plāna pilnveidošanu.**
  2. Pretendentam jāizvērtē vismaz 5 (piecu) Eiropas Savienības dalībvalstu (tālāk tekstā – dalībvalstis) – Latvijas, Lietuvas, Igaunijas, Somijas, un/vai citu – rīcībpolitika, **labās prakses piemēri** un īstenotie atbalsta pasākumi lauku attīstības veicināšanas jomā. Balstoties uz dalībvalstu pieredzes izvērtējumu, sniegt esošajā politiskajā, institucionālajā, finansiālajā un tiesiskajā ietvarā **reāli īstenojamas** un **analīzē balstītas rekomendācijas** par nepieciešamajiem partnerības stratēģijas rīcības plāna uzlabojumiem lauku attīstības veicināšanā, sniedzot argumentētus priekšlikumus attīstības stratēģijas pilnveidē, izvērtējot piedāvātā risinājuma potenciālos riskus un ieguvumus īstermiņā un ilgtermiņā.
  3. Pamatojoties uz Partnerības 2015. – 2020. gada Stratēģijas īstenošanas rezultātiem, jāizstrādā **priekšlikumi Partnerības turpmākai darbībai un attīstības stratēģijas sagatavošanai** 2021. – 2027. gada plānošanas periodam.
  4. Lai nodrošinātu 4.1. punktā minētā ziņojuma sagatavošanu un priekšlikumu izstrādi, pretendentam jāveic priekšizpēte, nodrošinot **vismaz** šādu (bet ne tikai) informācijas avotu izmantošanu:
     1. VRG „Rēzeknes rajona kopienu partnerība” sabiedrības virzīta vietējās attīstības stratēģija 2015.-2020.gadam;
     2. Latgales reģiona, Rēzeknes novada plānošanas dokumenti;
     3. Latvijas republikas un Eiropas komisijas spēkā esošie lauku attīstības stratēģiskie dokumenti;
     4. Statistiskie rādītāji par lauku attīstību Eiropas Savienības valstīs, Latvijā, Latgales reģionā un VRG teritorijā;
     5. Jaunākie vietējie un ārvalstu pētījumi ar vietējo rīcības grupu (*local action groups*) un LEADER pieejas lomu lauku attīstībā;
     6. Ekspertu, VRG teritorijas iedzīvotāju, dažādu sabiedrības interešu pārstāvju no vietējām pašvaldībām, uzņēmējiem, vietējās attīstības organizācijām un iedzīvotāju grupām viedokļi.

1. **Sasniedzamie rezultāti**
   1. Sagatavots **gala ziņojums**, kas iesniegts Pasūtītājam pētījuma veikšanas laikā ne vēlāk kā **līdz 2022. gada 25.aprīlim.**
   2. Gala ziņojuma iekļaujamas šādas **sadaļas**:
      1. Kopsavilkums /Summary/ latviešu un angļu valodā;
      2. Ievads;
      3. Situācijas/Problēmas apraksts un pētījumā pielietotā metodoloģija;
      4. Sadaļa atbilstoši Tehniskās specifikācijas 3.1. punktā noteiktajam uzdevumam
      5. Sadaļa atbilstoši Tehniskās specifikācijas 3.2. punktā noteiktajam uzdevumam
      6. Sadaļa atbilstoši Tehniskās specifikācijas 3.3. punktā noteiktajam uzdevumam
      7. Rezultāti, konstatējumi un detalizēta analīze, kas atspoguļo pētījuma uzdevumu (tehniskās specifikācijas 4. punkts)
      8. Rekomendācijas un priekšlikumi (jaunie koncepti kopienu un teritorijas attīstībai), atbilstoši Tehniskās specifikācijas apakšuzdevumiem.
2. **Pētījumā izmantojamās metodes**
   1. Pretendents izmanto efektīvākās un mērķtiecīgākās gan kvalitatīvās, gan kvantitatīvās metodes, kas nepieciešamas, lai veiktu 3. punktā minētā darba uzdevuma un tā apakšuzdevumu izpildi, izmantojot valstī, ES un pasaulē veiktus pētījumus, zinātnisko literatūru un statistiskās informācijas datu avotus, kā arī balstās uz pētniecības ētikas normām un diskusiju principiem.
   2. Izmantotā metodoloģija nodrošina Pētījuma mērķa sasniegšanu, darba uzdevumu īstenošanu un sagaidāmo rezultātu sasniegšanu, aptverošu pētāmās problemātikas un tās dažādo aspektu pamatotu analīzi, analīzē balstīto secinājumu, ieteikumu un priekšlikumu sagatavošanu.
   3. Izvērtējuma veikšanai izmanto vismaz šādas metodes: pieejamo statistisko datu analīze, dokumentu analīze, politikas analīze, statistiskās datu apstrādes un analīzes metodes, kā arī:
      1. Veic iedzīvotāju aptauju (vismaz 150 personas), aptverot visu Partnerības darbības ģeogrāfisko teritoriju, aptaujas jautājumus iepriekš saskaņojot ar Pasūtītāju;
      2. Organizē vismaz trīs (3) fokusa grupas diskusijas **(**fokusa grupu jautājumus un vadlīnijas iepriekš saskaņojot ar Pasūtītāju);
      3. Veic piecu (5) ekspertu ar lauku attīstības veicināšanas nozari saistošu intervijas (iepriekš saskaņojot ar Pasūtītāju).
   4. Izmantojamo metožu klāsts, pētījuma veikšanas procesā, identificējot šādu nepieciešamību, var tik papildināts, Pretendentam pamatojot metožu izvēli un to piemērotību uzdevumu izpildē.
   5. Pretendents pamato pētījumā izvēlēto metožu pārākumu pār citām alternatīvām piedāvājumā minētām metodēm un apliecina, ka ar šīm metodēm iespējams sasniegt iespējami labāko rezultātu.
3. **Rezultātu sasniegšanas/ pētījuma veikšanas laika grafiks**
   1. 10 (desmit) dienu laikā no līguma noslēgšanas dienas izstrādā un iesniedz detalizētu pētījuma veikšanas darba plānu ar laika grafiku katram tehniskās specifikācijas 3. punktā noteiktajam apakšuzdevumam, norādot atbildīgo personu/as par darba uzdevuma izpildi.
   2. Pretendents sagatavo šādus nodevumus:
      1. 1 (viens) **Pētījuma ievada ziņojums**, kurā aprakstīta darba uzdevuma (Tehniskās specifikācijas 3. punktā definētais uzdevums un tā apakšuzdevumi) veikšanai pielietojamā metodoloģija, t.sk. pētniecības metodes, aptaujas anketu, interviju un fokusgrupu u.tml. vadlīnijas, izmantojamie datu avoti, analizētas problēmas vai ierobežojumi pētījuma veikšanā, ja tādi radušies.
      2. 1 (viens) **Pētījuma gala ziņojums** par Tehniskās specifikācijas 3.punktā un tā apakšpunktos noteikto uzdevumu izpildi (ar kopsavilkumu latviešu un angļu valodā) elektroniskā veidā (Word un PDF formātā). Pētījuma gala ziņojuma rezultātu kopsavilkums latviešu un angļu valodā paredzēts vizuāla materiāla sagatavošanai interesentiem, kā arī ievietošanai Pasūtītāja mājaslapā, nepārsniedzot 5 lp. A4 formātā. Šajā kopsavilkumā tēžu veidā jāiekļauj būtiskākā informācija par pētījuma rezultātiem (fakti un skaitļi), it īpaši sasniegumi un nozarē nepieciešamie uzlabojumi nākotnē, secinājumi un rekomendācijas, (tabulas un attēli pēc nepieciešamības).
      3. ***Power Point*** (vai līdzvērtīgā formātā, ko pasūtītājs var nolasīt ar tam pieejamiem tehniskajiem rīkiem) **prezentāciju** par Pētījuma gala ziņojumu, kopējo Pētījuma struktūru, izmantotajām metodēm, gūtajiem rezultātiem, secinājumiem un izstrādātajām rekomendācijām.
   3. Punktā 6.2. minētos nodevumus ir jāsagatavo un jāiesniedz sekojošā formātā:
      1. Nodevumu tekstam jābūt rakstītam saprotamā, literāri un gramatiski pareizā latviešu valodā (kopsavilkums – arī angļu valodā) ar paskaidrojumiem un atsaucēm, kā arī ar jēdzienu un saīsinājumu skaidrojumiem tā, lai Pētījums ir saprotams politikas veidotājiem, īstenotājiem, kā arī plašākai sabiedrībai, nodrošinot latviešu valodas pareizrakstības un vienota teksta stila ievērošanu, izvairoties no neatšifrētu saīsinājumu lietošanas, nodrošinot teksta saprotamību lasītājam.
      2. Nodevumos iekļautajām tabulām, attēliem un teksta papildinājumiem jāatbilst sekojošām prasībām:
         1. Tabulām, attēliem un līdzīgiem teksta papildinājumiem jābūt secīgi numurētiem, norādot nosaukumu, kas precīzi apspoguļo tabulas, attēla vai līdzīga teksta papildinājuma saturu un sniegtās informācijas avotu/ autoru;
         2. Tekstā jānodrošina tā sasaiste ar izmantotajām tabulām, attēliem un līdzīgiem teksta papildinājumiem.
         3. Tabulās, attēlos un līdzīgos teksta papildinājumos atspoguļotajai informācijai ir jābūt skaidri saskatāmai, salasāmai un atspoguļotām vērtībām jābūt skaidri nosakāmām, saprotamām.
         4. Kopā ar tabulām, attēliem un līdzīgiem teksta papildinājumiem ir jābūt sniegtam atbilstošam, pavadošam, skaidrojošam tekstam, kas sniedz šīs informācijas interpretāciju, analītisko skaidrojumu un secinājumus, kas izriet no sniegtās informācijas interpretācijas, analīzes.
      3. Teksta kvalitātei jāatbilst sekojošām prasībām:
         1. Teksta izklāstam jābūt strukturētam, teksta daļām un nodaļu sadaļām jābūt kopsaistītām.
         2. Izmantotajiem datiem ir jāsniedz interpretācija un analīze, kuru ietvaros izteiktajiem argumentiem un secinājumiem jābūt skaidri un izvērsti pamatotiem.
         3. Atsaucēm jābūt noformētām vienotā stilā, atbilstoši akadēmiskajiem bibliogrāfisko norāžu standartiem, norādot konkrētas lapaspuses vai mājās lapu un līdzīgu elektronisko resursu saturam norādot maksimāli precīzu atrašanās vietu konkrētajās sadaļās, aprakstot ceļu līdz informācijai un sniedzot saiti uz to. Elektroniskajiem informācijas avotiem jāsniedz precīzs izmantotā materiāla un vietnes nosaukums atbilstoši akadēmiskajiem bibliogrāfisko norāžu standartiem, atzīmējot pēdējo vietnes skatīšanās/apmeklējuma reizi. Norādītajām saitēm uz elektroniskajā vidē esošajiem informācijas avotiem jābūt aktīvām.
         4. Nodevumu secinājumu sadaļā jāsniedz no izvērtējuma analīzes izrietoši, strukturēti, argumentēti secinājumi par pētījumā kopumā gūtajām atziņām un rezultātiem, interpretējot to nozīmi arī saistībā ar pētījuma mērķi, tā sasniegšanu un noteikto uzdevumu izpildi.
         5. Pētījuma veikšanas gaitā Pretendentam kopā ar Pētījuma gala nodevumu ir jāiesniedz izmantotās tabulas un attēli elektroniskā formātā, kas nodrošina iespēju mainīt to formātus.
         6. Pretendents visus Nodevumus un tā pielikumus iesniedz divos eksemplāros – viens oriģināls papīra formātā un viens identisks eksemplārs elektroniskajā datu nesējā (USB zibatmiņa).
4. **Rezultātu (nodevumu) izstrādes laika grafiks**

Kopējais pakalpojuma izpildes laiks ir 3 mēneši no līguma noslēgšanas dienas atbilstoši Tehniskās specifikācijas 7.1.punktā ietvertajam laika grafikam.

7.1. Rezultātu (nodevumu) sagatavošanas laika grafiks:

|  |  |  |
| --- | --- | --- |
| **Rezultāts** | **Laika grafiks** | **Iesniegšanas forma** |
| 1. Pretendents sagatavo un iesniedz Pasūtītājam **Pētījuma ievada ziņojumu**. | 2 nedēļu laikā no līguma noslēgšanas dienas. | Elektroniski nosūtot uz e-pastu [info@rezeknespartneriba.lv](mailto:info@rezeknespartneriba.lv) *Microsoft Word* formātā. elektroniskajā datu nesējā (USB zibatmiņa). |
| 1. Ievada sanāksme, kurā Pretendents prezentē Pasūtītājam Pētījuma ievada ziņojumu, kā arī informē par turpmākajām plānotajām aktivitātēm pētījuma veikšanā, kā arī savstarpēji vienojas par turpmāk izmantojamajām metodēm. | 3 nedēļu laikā no līguma noslēgšanas dienas. | NA |
| 1. Ikmēneša sanāksmes, kurās Pretendents, informē Pasūtītāju par plānotajām aktivitātēm pētījuma veikšanā, pētījuma progresu, precizē turpmāko rīcību, neskaidros jautājumus u.c. (par sanāksmes laiku Pakalpojuma sniedzējs informē Pasūtītāju vismaz vienu nedēļu iepriekš). | Vienu reizi mēnesī. | NA |
| 1. Pretendents sagatavo un iesniedz Pasūtītājam **Pētījuma ziņojuma projektu.** | Ne vēlāk kā 2 (divu) mēnešu laikā no līguma noslēgšanas dienas. | Elektroniski *Microsoft Word* formātā, nosūtot uz e-pastu [info@rezeknespartneriba.lv](mailto:info@rezeknespartneriba.lv) |
| 1. Pasūtītājs izskata Pētījuma ziņojuma projektu un komentāru un/vai iebildumu gadījumā nosūta tos Pretendentam. Iesniegtais pētījuma ziņojuma projekts saskaņošanas gadījumā uzskatāms par Pētījuma gala ziņojumu. | Ne vēlāk kā divu nedēļu laikā pēc Pētījuma ziņojuma projekta saņemšanas. | Elektroniski *Microsoft Word* formātā, nosūtot uz e-pastu [info@rezeknespartneriba.lv](mailto:info@rezeknespartneriba.lv) |
| 1. Pretendents precizē Pētījuma ziņojuma projektu atbilstoši Pasūtītāja komentāriem vai iebildumiem un atkārtoti iesniedz Pasūtītājam. | Ja divu nedēļu laikā Pasūtītājs nesniedz komentārus un/vai iebildumus, Pētījuma ziņojuma projekts ir uzskatāms par saskaņotu. | Elektroniski *Microsoft Word* formātā, nosūtot uz e-pastu [info@rezeknespartneriba.lv](mailto:info@rezeknespartneriba.lv) |
| 1. Iesniedz ar Pasūtītāju saskaņotu **Pētījuma gala ziņojumu** Pasūtītājam | Ne vēlāk kā līdz **2022.gada 25.aprīlim** | Papīra formātā 1 eksemplārs. |
| 1. Pretendents sagatavo un iesniedz kopā ar Pētījuma gala ziņojumu pētījuma **ziņojuma kopsavilkumu un anotāciju** atbilstoši Tehniskās specifikācijas 6.2.2. apakšpunktam un *Power Point* **prezentāciju** atbilstoši 6.2.3. apakšpunktam. | Vienlaicīgi ar Pētījuma gala ziņojuma iesniegšanu. | Elektroniski *Microsoft Word un Microsoft PowerPoint* formātā (vai līdzvērtīgā formātā, ko pasūtītājs var nolasīt ar tam pieejamiem tehniskajiem rīkiem), nosūtot uz e-pastu [info@rezeknespartneriba.lv](mailto:info@rezeknespartneriba.lv) |

3.pielikums iepirkuma nolikumam

***“Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei”***

***(iepirkuma identifikācijas Nr. RRKP2022/01)***

**FINANŠU PIEDĀVĀJUMA VEIDLAPA**

1. **IESNIEDZĒJS (PRETENDENTS)**

|  |  |
| --- | --- |
| **Nosaukums** | **Rekvizīti** |
|  |  |

1. **PIEDĀVĀJUMS**

|  |  |  |
| --- | --- | --- |
| **Nr.p.k.** | **Iepirkuma priekšmets** | **Kopējā cena EUR bez PVN par visu apjomu** |
| 1. | Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei |  |

1. Apliecinām, ka piedāvājumā iekļauti visi ar iepirkuma līguma izpildi saistītie izdevumi (t.sk. nodokļi un nodevas, izņemot PVN).
2. Gadījumā, ja piedāvājuma cenā un izmaksu aprēķinā nav iekļautas jebkādas piegāžu veikšanai nepieciešamās izmaksas, pretendents segs tās uz sava rēķina.

Vieta:

Datums: 2022.gada “\_\_\_\_”.\_\_\_\_\_\_\_\_\_\_\_\_\_\_\_\_\_\_

Piedāvājumu sastādīja:

(paraksts, paraksta atšifrējums)\*

\*Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu

4.pielikums iepirkuma nolikumam

***“Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei”***

***(iepirkuma identifikācijas Nr. RRKP2022/01)***

**Pieredzes apliecinājuma veidlapa**

1. **Līgums NR.1**

|  |  |
| --- | --- |
| Līguma noslēgšanas un izpildes laiks |  |
| Izpildītājs |  |
| Pētījuma raksturojums |  |
| Pasūtītājs un tā kontaktinformācija  *Pretendentam, ciktāl tas ir iespējams, jānodrošina iespēju nepieciešamības gadījumā pārbaudīt šajā formā sniegto informāciju, sazinoties ar norādīto pasūtītāju, izmantojot norādīto kontaktinformāciju.* |  |

1. **Līgums NR.2**

|  |  |
| --- | --- |
| Līguma noslēgšanas un izpildes laiks |  |
| Izpildītājs |  |
| Pētījuma raksturojums |  |
| Pasūtītājs un tā kontaktinformācija  *Pretendentam, ciktāl tas ir iespējams, jānodrošina iespēju nepieciešamības gadījumā pārbaudīt šajā formā sniegto informāciju, sazinoties ar norādīto pasūtītāju, izmantojot norādīto kontaktinformāciju.* |  |

Noteikumi veidlapas aizpildīšanai:

1. Tabulā norādīta informācija jāsniedz par katru pieredzi apliecinošu līgumu.
2. Veidlapas pielikumā pievieno pasūtītāja atsauksmes un/vai pieņemšanas-nodošanas aktu un/vai citus dokumentus, kas apliecinātu, ka pretendents norādītā līguma ietvaros veicis veidlapā norādīto pētījumu.

*Vieta:*

*Datums: 2022.gada “\_\_\_\_”.\_\_\_\_\_\_\_\_\_\_\_\_\_\_\_\_\_\_*

*Piedāvājumu sastādīja:*

*(paraksts, paraksta atšifrējums)\**

\*Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu

5.pielikums iepirkuma nolikumam

***“******Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei”***

***(iepirkuma identifikācijas Nr. RRKP2022/01)***

**TEHNISKAIS PIEDĀVĀJUMS**

Rēzekne, 202\_.gada \_\_\_.\_\_\_\_\_\_\_\_\_\_\_\_\_\_

Pretendents…………… apliecina, ka ir iepazinies ar iepirkuma "***Pētījums par biedrības “Rēzeknes rajona kopienu partnerība” sabiedrības virzītas vietējās attīstības stratēģijas 2014.-2020. gadam” ieviešanu un priekšlikumu sagatavošana 2023. – 2027. gada stratēģijas izstrādei***" (iepirkuma identifikācijas Nr. RRKP2022/01) nolikumu un tehnisko specifikāciju, piekrīt veikt visus pienākumus saskaņā ar tehnisko specifikāciju un nodrošināt visas tehniskajā specifikācijā izvirzītās prasības.

Pretendenta pārstāvis: (amats, paraksts, vārds, uzvārds)\*

\*Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu